24 Afei ɔka kyerɛɛ Mose sɛ: “Wo ne Aaron ne Nadab ne Abihu+ ne Israel mpanyimfo 70 mforo mmra Yehowa nkyɛn, na munnyina akyirikyiri mmɔ mo mu ase.2 Mose nkutoo mmra Yehowa anim; ɛnsɛ sɛ mmarima a aka no ba bi, na ɔman no nso, ɛnsɛ sɛ wɔforo di n’akyi.”+3 Ɛnna Mose bɛkaa Yehowa nsɛm no nyinaa ne atemmusɛm no nyinaa kyerɛɛ nkurɔfo no,+ na wɔn nyinaa de nokoro kae sɛ: “Nea Yehowa aka nyinaa yɛbɛyɛ.”+4 Enti Mose kyerɛw Yehowa nsɛm no nyinaa.+ Afei ade kyee anɔpatutuutu no, ɔsɔre sii afɔremuka, na osii adum 12 a egyina hɔ ma Israel mmusuakuw 12 no wɔ bepɔw no ase.5 Ɛno akyi no, ɔsomaa Israel mmerante bi ma wɔkɔbɔɔ ɔhyew afɔre na wɔde anantwinini nso bɔɔ asomdwoe afɔre+ maa Yehowa.6 Ɛnna Mose kyɛɛ mogya no mu abien de fã guu nkankyee mu, na ɔde fã nso petepetee afɔremuka no so.7 Afei ɔfaa apam nhoma no kenkan kyerɛɛ nkurɔfo no.+ Na wɔkae sɛ: “Nea Yehowa aka nyinaa yebetie na yɛadi so.”+8 Enti Mose de mogya no petepetee nkurɔfo no so+ kae sɛ: “Apam a Yehowa ne mo yɛe wɔ nsɛm yi nyinaa ho no, ɛho mogya ni.”+9 Mose ne Aaron ne Nadab ne Abihu ne Israel mpanyimfo 70 no foro kɔe,10 na bere a wohuu Israel Nyankopɔn no,+ na baabi a ne nan si no te sɛ nea wɔde hoabo asɛm hɔ, na na ɛhɔ tew te sɛ ɔsoro ankasa.+11 Wamfa ne nsa anka Israel mmarima atitiriw yi;+ mmom wonyaa nokware Nyankopɔn no ho anisoadehu, na wodidi nomee.12 Afei Yehowa ka kyerɛɛ Mose sɛ: “Bra me nkyɛn wɔ bepɔw no so bɛtena ha. Mɛkyerɛw mmara ne ahyɛde wɔ abopon so ama wode akyerɛkyerɛ nkurɔfo no.”+13 Enti Mose ne ne somfo Yosua+ sɔree, na Mose kɔɔ nokware Nyankopɔn no bepɔw so.+14 Na mpanyimfo no de, ɔka kyerɛɛ wɔn sɛ: “Montwɛn wɔ ha nkosi sɛ yɛbɛsan aba mo nkyɛn.+ Aaron ne Hur+ ka mo ho. Enti obi wɔ asɛm bi a, ɔmfa mmrɛ wɔn mma wonni.”+15 Ɛnna Mose foro kɔɔ bepɔw no so; saa bere no, na omununkum akata bepɔw no so nyinaa.+16 Yehowa anuonyam+ amfi Sinai Bepɔw no so,+ na omununkum no kataa so nnansia. Da a ɛto so ason no, ofi omununkum no mu frɛɛ Mose.17 Ná Israelfo no rehwɛ Yehowa anuonyam no wɔ bepɔw no so, na na wohu no te sɛ ogya bi a ɛredɛw.18 Afei Mose wuraa omununkum no mu kɔɔ bepɔw no so.+ Na Mose dii bepɔw no so nnafua 40, awia ne anadwo.+
twi_Latn